ПРЕДЛОГ - ЗАКОН

за изменување и дополнување на Законот за воведување на систем за управување со квалитетот и заедничката рамка за процена на работењето и давањето на услуги во државната служба

Член 1

Во Законот за воведување на систем за управување со квалитетот и заедничката рамка за процена на работењето и давањето на услуги во државната служба („Службен весник на Република Македонија“ број 69/13 и 193/15), во член 5 по ставот (3) се додава нов став (4) кој гласи:

„(4) По исклучок од ставот (4) на овој член, сертификационото тело кое ќе врши сертификација на органите, а кое е основано во Република Северна Македонија или во држави на Европски економски простор, не треба да е акредитирано од Институтот за акредитација на Република Северна Македонија согласно со законот кој ги регулира услугите.“

Ставот (4) станува став (5).

Член 2

По член 6 се додава нов член 6-а, кој гласи:

„Надворешна проверка на примена на заедничката рамка за процена

Член 6-а

(1) За да им се овозможи на институциите кои спровеле заедничка рамка за процена да добијат повратни информации за тоа дали нивниот процес на самопроценка бил добро спроведен, дали нивниот план за подобрување ефикасно ги одразува заклучоците од самопроценката и дали ги презеле првите чекори во процесот на целосно управување со квалитет, се воспоставува процедура за надворешна проверка.

(2) Процедурата за надворешна проверка треба да обезбеди повратна информација дадена од надворешни проверувачи за трите главни столбови: процесот на самопроценка; процесот на подобрување; и 8-те принципи на извонредност.

(3) Надворешните проверувачи преку комуникација со различни засегнати страни на државната служба во врска со имплементацијата на рамката за процена, даваат коментари и формулираат совети за институцијата во идниот период, ги мотивираат корисниците на рамката за процена да продолжат со подобрување на квалитетот во сите аспекти на работењето на државната служба, ги финализираат своите забелешки и носат одлуката дали државната служба ја има имплементирано заедничката рамка за процена на ефективен начин и дали заслужува да добие сертификат за “Eфективен ЦАФ корисник” за следните две години.

(4) Начинот и методологијата за спроведување на надворешната проверка, прашалниците за надворешна проверка, образецот за аплицирање за надворешна проверка, како и содржината на извештајот од надворешната проверка ги пропишува министерот кој раководи со органот на државната управа надлежен за ресорот администрација. “

Член 3

Во член 7 зборовите „ членовите 5 и 6“ се заменуваат со зборовите „членовите 5, 6 и 6-а“.

Член 4

По член 7 се додава нов член 7-а, кој гласи:

„ Контакт точка и ресурсен центар за воведување на заедничката рамка за процена на работењето и давањето на услуги во државната

Член 7-а

(1) Министерството за информатичко општество и администрација (во натамошниот текст: министерството) претставува национална контакт точка и ресурсен центар за воведување на заедничката рамка за процена на работењето и давањето на услуги во државната.

(2) Како централна точка за координација и имплементација на заедничката рамка за процена на работењето и давањето на услуги во државната служба, министерството:

* е центар со експертиза за имплементација на заедничката рамка за процена на работењето и давањето на услуги во државната служба;
* се грижи за соодветна имплементација на заедничката рамка за процена на работењето и давањето на услуги во државната служба;
* промовира добри европски практики во употребата на заедничката рамка за процена на работењето и давањето на услуги во државната служба;
* води регистар на институции кои го имплементирале заедничката рамка за процена на работењето и давањето на услуги во државната служба;
* обезбедува поддршка на државната служба за примена на заедничката рамка за процена на работењето и давањето на;
* води регистар на сертифицирани обучувачи за заедничката рамка за процена на работењето и давањето на услуги во државната служба.

(3) Во однос на примена на надворешната проверка, ,инистерството:

* Организира обуки за надворешни проверувачи;
* Води регистар на надворешни проверувачи;
* Ја организира надворешната проверка на институциите;
* Издава сертификати за „ефективен корисник“ на институциите кои успешно ја поминале надворешната проверка.

(4) Образецот за сертификатот за „ефективен корисник“ на заедничката рамка за процена го пропишува министерот кој раководи со органот на државната управа надлежен за ресорот администрација. “

Член 5

Овој закон влегува во сила осмиот ден од денот на објавувањето во „Службен весник на Република Северна Македонија.